VVK+lek+på+avdeling

= __Lek på Villa Villekulla__ =

Vi går ofte på tur i nærmiljøet og har med oss spikkekniver slik at barna får øvd seg på dette. Mange syns dette er veldig spennende og opplever stor mestring når de ser at de klarer å spikke barken av pinneskattene de finner. Vi ser barn som trives ute i naturen og ønsker å ferdes i den.
 * __ Uke 16: __**

__**Uke 9:**__ Flere av barna liker godt å bygge med duplo. Vi ser at byggverkene utvikler seg og blir mer komplekse. Flere av byggverkene kan også minne om hus eller slott. Barna liker godt å bygge vegger med vinduer og tårn. Barna leker med dette over tid, holder oppmerksomheten, samarbeider, konstruerer, inngår kompromisser, sorterer farger og får større romforståelse. Sammen utvikler vi språket igjennom samtaler, små historier og ved å benevne.

Vi har begynt å eksperimentere med ulike malingsteknikker. Vi har disse ukene blant annet malt med fjær og såpebobler. Såpebobler var spesielt spennende da det var ganske utfordrende å blåse riktig vei. Det var også fasinerende å ta på boblene med fingrene og oppleve at de sprakk.
 * Uke 7- 8:**

Denne uken har vi fått et nytt puslespill som har vært utrolig populært. Barna har fått utfordringer, samarbeidet og mestret. Bokstaver er fremdeles noe som opptar gruppa.
 * Uke 6:**

Denne uken har vi startet opp med "hvilestund". Flere av barna har sluttet å sove, men viser allikevel tegn til trenge å slappe av. Vi har hørt mye på lydbok under disse stundene og dette er noe barna liker veldig godt. Spesielt populært er Hakkebakkeskogen.
 * Uke** 5:

Denne uken har utemiljøet begynt å endre seg. Vi har blant annet fått en "hytte" i gapahuken og en installasjon med pinner i rød, grønn og blå. Vi ønsker å gi barna ulike impulser i uteleken og bidra til god lek på tvers av alder, kjønn og avdelinger. I denne omgang har vi fokusert på "antall, rom og form" hvor vi har fokusert på romforståelse, mengde og lengde. Spennende å se hvordan barna tar i bruk nytt materiale og rom i barnehagen.
 * Uke 3:**

Bokstaver er fremdeles veldig populært og denne uken har vi fått tak i et bokstavpuslespill som har fenget flere av barna. Barna er veldig opptatt av å finne bokstaven sin, spørre om hvilken bokstav de legger på og finne bokstaven til mamma, pappa, ansatte og andre barn. Vi ser barn som er nysgjerrige i møte med skriftspråket.
 * Uke 2:**

Hyttebygging er alltid like populært. Et "hemmelig" sted hvor voksne ikke har tilgang! Barna samlet inn flere bøker som de satt og leste alene og for hverandre under bordet. Kjempe spennende samtaler med masse innlevelse, sang og fantasi. Bøker er ikke kun til å lese sammen med voksne i sofaen, selv om litteraturen er "for vanskelig". Tilgjengelighet av bøker skaper nysgjerrige barn!
 * Uke 1:**

Denne uken har flere av barna vært ivrige fotografer rundt på avdelingen. Barna sikter seg inn på ulike detaljer som de ønsker å "fange". Ekstra spennende er det å se på bildene på skjermen i etterkant. Barna forklarer og viser hva de har tatt bilde av. Å få mulighet til å se hva barna er opptatt av igjennom fotografi er veldig spennende. Man kan se verden fra en helt annen vinkel og oppdage detaljer som man ellers bare hadde gått forbi. Her er det et barn som tar bilde av tauet vi brukte i bokstavjakten. Det var mange bilder av dette tauet. Dette tauet fanget helt klart oppmerksomheten til dette barnet. Barnehagen skal bidra til at barna blir kjent med ulike digitale verktøy ( KD 2011, 3.4 ) og dette er en måte å arbeide med dette, på småbarn.
 * Uke 48:**



Hver uke dokumenterer avdelingen på hjemmesiden og ser igjennom bilder fra uken som har vært. Barna liker godt å se seg selv på bilde og viser begeistring hvis det er bilde av noe de har gjort i prosjekt eller på avdelingen. Vi samtaler, undrer oss og reflekterer over hva vi har vært med på. Hva har vi gjort denne uken? Hva kan vi undersøke videre? Hva liker du å gjøre når vi er på tur (for eksempel)? Igjennom denne måten å arbeide med dokumentasjon på blir barns tanker, refleksjoner og kroppslig/verbalt språk lagt til grunn for videre arbeid på avdelingen.
 * Uke 47:**



Denne uken har vi blitt bedre kjent med boka **"Det er en gris i barnehagen"** av. Johanna Thydell. Dette er en utrolig spennende, fargerik og godt illustrert bok med mange "lag". Boka handler i korte trekk om verdens mest ensomme gris som stirrer på barna i barnehagen, kjenner duftene og hører lydene derfra. Til slutt bare MÅ den gå inn i barnehagen. Barna er lykkelige. Men griser får vel ikke være i en barnehage? Hvordan gjemmer man en gris? (Gyldendal 2013). Barna har blitt lest for i flere puljer, blitt bedre kjent med en liten gris før de på fredag ble kjent med hovedkarakteren selv, som studenten hadde sydd for anledningen. Barna fikk prøve griseneser, lest for hverandre ved hjelp av laminerte bilder og lekt med grisen. Flere av barna gav uttrykk for at det var veldig spennende å få møte den "ekte" grisen fra boka og passet ekstra godt på denne den dagen. Boka handler mye om omsorg, felleskap og inkludering - rett i kjernen på hovedmålet denne høsten. Veldig spennende prosesser denne uken. = = Vi har studenter på avdelingen og det er spennende og lærerikt. Barna har arbeidet med boka "Hvem er sint?" av Stina Wirsen. Barna har bygd klosser som figurene i boka både i forkant og i etterkant av lesingen. Barna har sett på bildene og etterliknet, de har bygd etter fantasi og de har bygd så høyt de klarer. Flere av barna var spesielt opptatt av å sette like klosser etter hverandre. Her gjør barna seg nyttige matematiske erfaringer i samspill med hverandre.I denne aktiviteten får barna ; "... et positivt forhold til tekst og bilde til estetiske opplevelser og kunnskaper, samtaler og som inspirasjon til fabulering og nyskaping "(KD 2011, s. 40).
 * Uke 46:**
 * Uke 45:**



Denne uken har barna på avdelingen laget et stort bilde laget med hendene. Barna har brukt hendene til å male med ulike farger, blandet og kjent hvordan malingen føles ut mellom fingrene. Flere av barna var opptatt av å klisse på så mye maling som mulig, mens andre brukte fingerspissene og dro malingen utover. Alle barna hadde egne kunstneriske uttrykk og viste tydelig glede underveis i aktiviteten. Barna smilte, kommuniserte med hverandre og søkte bekreftelse fra oss. Vi tenker denne aktiviteten bidrar til at barna "... utvikler sine kulturelle identitet, kreativitet og skaperglede" (KD 2011, s. 44).
 * Uke 44:**



Denne uken har vi blitt litt mer kjent med Maddiken fra Junibakken. Vi har fortalt små historier, lest og vi har sett små filmklipp. Vi tenker Maddiken har egenskaper vi ønsker barna skal ha som for eksempel være en god venn, være nysgjerrig og leken. Astrid Lindgren sin litteratur er en del av barnekulturarven og noe vi ønsker å formidle videre til barna på Skavli barnehage. Igjennom bruk av litteratur sammen med barna må personalet "skape et miljø hvor barn og voksne opplever spenning og glede ved høytlesning, fortelling, sang og samtale, og være bevisst hvilke etiske, estetiske og kulturelle verdier som formidles" (KD 2011, s41).
 * Uke 43:**



Denne uken har vi blant annet begynt å snakke om troll. Barna har vist stor interesse for troll en liten periode og dette ønsket vi å ta videre. Vi har blant annet tegnet våre egne troll. På denne måten får barna trent finmotorikk, utviklet sine kreative sanser og mulighet til å uttrykke seg igjennom skriftspråket. Flere av barna ville "skrive". I følge noen av barna hadde trollet prikker, flere øyne og hadde svarte klær.
 * Uke 42:**

Denne uka har vi blant annet fortalt eventyret om de tre bukkene Bruse ved hjelp av ulike konkreter. Med visuelle virkemidler tydeliggjør man språket og innholdet i teksten man ønsker å formidle. Flere av barna er allerede godt kjent med dette eventyret, men viser allikevel stor iver og engasjement underveis. Barna har vist stor interesse for "troll" den siste tiden vi har vært på tur i skogen (kommer mer.... )
 * Uke 40:**

Denne uken har vi begynt å lage produkter som barna skal selge på Maddikens basar i forbindelse med FN dagen i slutten av oktober. Barna har her brukt klinkekuler til å lage malerier av. Vi ønsker at barna skal få ulike erfaringer med teknikker som kan benyttes i blant annet forming. På denne måten "videreutvikler barna sin skaperglede og kreativitet" (KD 2011, s.44).
 * Uke 39:**

Hver onsdag har vi mulighet til å låne gymsalen på Orønningen til lek og fysisk aktivitet. Dette tilbudet benytter hele barnehagen seg av. Vi blir bedre kjent med hverandre på tvers, både barn og ansatte. I gymsalen får vi utviklet vår kroppsbeherskelse, rytme og motorisk følsomhet i ulike aktiviteter. Ofte lager vi stasjoner med ulike aktiviteter (som bildet) hvor voksne veileder og støtter. Andre ganger organiserer vi ulik ball lek (KD 2011, 3.2).
 * Uke 38:**

Denne uken har barna blitt bedre kjent med eventyret om Gullhår og de tre bjørner. Flere av barna ønsker å leke med figurene i etterkant av samlingene. Mye god lek, samtaler og kreativitet. Her får barna blant annet samarbeidet om å dele, brukt språket aktivt og skapt gode relasjoner til hverandre. I eventyret får barna også bedre kjennskap til flere matematiske begreper.
 * Uke 37:**